Ճիշտ է, կան գիտնականներ էլ, ովքեր պնդում են, թե մոլորակի վրա համընդհանուր տաքացման երևույթներ չկան, և ահազանգը կեղծ է: Սակայն եթե ահազանգը կա, հիմնավորող փաստեր նույնպես կան: Մարդկությունն արդեն հասցրել է վնասել Երկրագնդի օզոնային պաշտպանիչ շերտը, դատարկել երկրի ընդերքը, վերացրել անտառներն ու մարգագետինները, ցամաքեցրել գետերն ու ծովերը կամ փոխել դրանց ջրերի բաղադրությունը, աղտոտել օդը: